als_Latn dik_Latn sag_Latn
Pakistani po mban tri ditë zie kombëtare për viktimat e masakrës që ndërmorën militantët talebanë të martën. 145 të vrarë, mes të cilëve 132 fëmijë, është bilanci i sulmit terrorist në shkollën ushtarake të Peshauarit.
Një ditë pas masakrës, nxënësit që mbijetuan japin dëshmi rrënqethëse për çka panë atë ditë.
“Shumë fëmijë janë fshehur poshtë bangave të shkollës. Vritini!” – Ishte kjo një nga frazat që 14-vjeçari Ahmed Faraz, tregon se ka dëgjuar nga njëri prej talebanëve, teksa ai vetë ishte fshehur në një prej klasave.
Militantët, përmes një njoftimi, janë shprehur se e ndërmorën sulmin në këtë shkollë ushtarake, pasi këta nxënës donin të bëheshin ushtarë, si baballarët e tyre. Ata e kryen masakrën në shenjë hakmarrjeje ndaj operacioneve të viteve të fundit të ushtrisë pakistaneze, nga të cilat janë vrarë me mijëra talebanë.
als_Latn als_Latn als_Latn als_Latn